wali sajroning pamikir mbudi daya kepriye supaya Masjid bisa kuat. Sunan Bonang, Sunan Ampel uga Sunan Gunung Jati utusan cantrik supaya gawe saka guru patengahan telu cacahe. Sawise kang kaya mangkono, panjenengane Kanjeng Sunan Kali nduweni penggalih kurang prayogo. Yen saka guru mung telu iku mesjid kurang kuat. Kanjeng Sunan Kali sedakep nyuwun marang Gusti Kang Maha Agung Maha Suci supaya bisa gawe siji maneh. Sarampunge sinidikara Kanjeng Sunan Kali nglumpukake para cantrik. Para cantrik kuwi didawuhi supaya nglumpukake tatal. Para cantrik rumangsa bingung awit sing dibutuhake saka guru kok malah didawuhi nglumpukake tatal. Cantrik pitakon kangge punapa. Kanjeng Sunan Kali sinidikara kaya dene paring wewejangan marang para cantrik sakukubane para wali Allah. Tatal kang sumebar supaya diklumpukake didadekake saka guru. Cantrik kadawuhan supaya tanggap. Tatal kang sumebar iku sajatine nggambarake agama lan keyakinan ing tanah Jawa iku sumebar akeh cacahe mula supaya dikumpulake dadi siji ditaleni kanti ajaran Islam supaya dadi cekelan kang gumathok kang tundone bisa dadi kuwat. Kuwat amarga kang cilik-cilik saiyeg saeko praya njunjung kahaning perkara. Santri ngetut wuri, tatal katata, sawuse akeh Kanjeng Sunan Kali ngupadi kulit kanggo mbungkus tatal iku mau. Awit saka dayaning panyuwun Kanjeng Sunan Kali satemah tatal bisa dadi saka guru kang luwih apik katimbang sing digawe Sunan Ampel, Sunan Bonang lan Sunan Gunung Jati. Para wali lan cantrik saiyeg saeka praya ngedegake saka guru papat. Sawuse masjid bisa ngadeg Kanjeng Sunan Kali nyuwun supaya pinaringan pituduh. Tanpa kanyana-nyana ana kewan bulus teka. Diwaspadakake bulus kaya dene mangerteni penggalihe Kanjeng Sunan Kali. Kanjeng Sunan Kali tanggap ing sasmita menawa bulus iku dudu sabaene bulus. Kewan bulus iku wewujudane kewan sing bisa urip ing dedaratan lan ing sajroning banyu. Kahanan iku nggambarake yen panjenengane Kanjeng Sunan Kali iku bisa momong para kawula sajroning kahanan kang beda-beda tata carane. Bulus ditempelake ana ing mihrobing masjid sawise masjid ngadeg. Kewan bulus iku dadi pathokaning perkara mijiling Masjid Agung Demak. Kewan bulus iku nduweni arti mengkene; endase bulus pada karo siji, sikile ana papat, awake bulus bunder ateges nol lan buntute siji, satemah bulus kanggo pangeling-eling tahun 1401 Saka. Sawise dadi